Pasquale Marino

Pasquale Marino (s. 13. heinäkuuta 1962) on italialainen jalkapallovalmentaja ja entinen keskikenttäpelaaja. 

Marinoa on pidetty yhtenä Italian lupaavimmista valmentajista ja hän on tunnettu 3-4-3 taktiikastaan, joka on tullut tunnetuksi mm. Zdeněk Zemanin käyttämänä.

 Ura pelaajana 

Marino aloitti peliuransa kotikaupungissaan SC Marsalan joukkueessa. Hänen peliuransa ei ollut erityisen menestyksekäs eikä hän koskaan pelannut Serie C1:tä korkeammalla. Ura kesti kuitenkin lähes 20 vuotta ja Marino lopetti pelaajana kauden 1996/97 jälkeen Calcio Cataniassa.

 Ura valmentajana 

Marino aloitti valmentajana 1997 Serie D:ssä pelanneessa FC Milazzossa. Debyyttikausi oli menestyksekäs ja seura sijoittui sarjassa toiseksi. Läpimurtonsa hän teki kuitenkin ACD Paternòssa luotsaten seuran kahteen perättäiseen nousuun Serie D:ssä ja Serie C1:ssä vuosina 2000–2002. Hän siirtyi seurasta US Foggiaan, jonka kanssa hän nousi Serie C1:een. 

Kaudella 2004/05 Marino debytoi Serie B:ssä valmentajana noustuaan AC Arezzon peräsimeen. Hän sai kuitenkin potkut seurasta jo kauden puolivälissä. 

2005 Marino siirtyi entisen seuransa Calcio Catanian päävalmentajaksi. Ensimmäisellä kaudellaan Marino luotsasi rossoblun takaisin Serie A:han yli 20 vuoden tauon jälkeen. Pelillisesti loistavasti alkanutta kautta 2006/07 varjostivat Catania-fanien väkivaltaisuudet. Sisilian derbyssä tapahtunut poliisin puukotus oli Catanialle kova isku ja joukkue vajosi putoamiskamppailuun. Marino kuitenkin pelasti seuran putoamiselta, mutta jätti työnsä Sisiliassa kauden jälkeen.

Pian Cataniasta lähtönsä jälkeen Marino allekirjoitti nelivuotisen sopimuksen Udinese Calcion kanssa. Debyyttikaudellaan Udinesessä Marino johdatti seuran hienosti Serie A:ssa seitsemänneksi. Kausi 2008/09 alkoi vielä paremmin, mutta vuodenvaihteen tienoilla suunta kääntyi ja Udinese on vajonnut sarjataulukossa kohti keskikastia. UEFA Cupissa seura eteni aina puolivälieriin, joissa saksalaisseura SV Werder Bremen oli kuitenkin vahvempi yhteismaalein 6–4. Pasasen Bremen ja Eremenkon Dynamo Uefa cupin välieriin

Joulukuussa 2009 Marino sai potkut tehtävistään Udinesen päävalmentajana. Hänen tilalleen palkattiin Gianni De Biasi.http://www.udinese.it/ENG/script/view.php?id=28 De Biasi ei kuitenkaan onnistunut parantamaan Udinesen asetelmia Serie A:ssa ja helmikuun puolivälissä seura palkkasi Marinon takaisin päävalmentajaksi. Marino übernimmt von de Biasi Marino pelasti seuran putoamiselta, mutta toukokuussa seura ilmoitti ettei hän jatka enää seuran päävalmentajana kauden jälkeen. "Questi tre anni sono volati. Ho dato il massimo, sono in pace con me stesso"

Kesäkuun alussa 2010 Marino siirtyi odotetusti Parman päävalmentajaksi. Pasquale Marino al Parma - La presentazione ufficiale  Kausi ei kuitenkaan sujunut odotusten mukaisesti ja Marino sai potkut huhtikuun alussa 2011 Parman majaillessa vasta sijalla 15, vain kaksi pistettä putoamisviivan yläpuolella. Auch in Parma muss Trainer Pasquale Marino gehen

Jouluna 2011 Marino palasi valmennustehtäviin, kun Serie A:ssa kymmenentenä majaillut Genoa CFC ilmoitti palkanneensa hänet uudeksi päävalmentajakseen. Official: Genoa sack coach Alberto Malesani and appoint Pasquale Marino as his successor Marinon johdolla Genoa ei pelannut toivotulla tavalla, vaan vajosi sarjataulukossa kohti putoamisviivaa. Seurajohto erotti Marinon huhtikuun alussa 2012 Genoan ollessa sijalla 16. Marino muss gehen, Malesani ist zurück

Kesäkuussa 2013 Marinosta tuli Serie B:hen pudonneen Pescaran päävalmentaja. Il Pescara ha scelto: il nuovo tecnicoè Pasquale Marino, addio Zeman  Hänet erotettiin helmikuussa 2014 ja saman vuoden kesällä hän siirtyi Vicenzan päävalmentajaksi. Marino valmensi Vicenzaa kaksi kautta Serie B:ssä, muttei onnistunut nostamaan seuraa liigatasolle. Kesäkuussa 2016 hän siirtyi Serie B:hen pudonneen Frosinonen päävalmentajaksi.Pasquale Marino nommé à Frosinone Marinon johdolla Frosinone taisteli suorasta noususta takaisin Serie A:han, mutta joukkue putosi aivan kauden lopussa kärjestä sarjakarsintoihin. Karsinnoissa joukkue hävisi yllättäen Carpille ja Marino jätti tehtävänsä kauden jälkeen.Frosinone, Pasquale Marino si è dimesso: “Troverò una soluzione col presidente"

Lokakuussa 2017 Marinosta tuli Brescia Calcion päävalmentaja.Pasquale Marino è il nuovo allenatore delle rondinelle Pesti päättyi potkuihin jo tammikuussa 2018.Roberto Boscaglia nuovo allenatore del Brescia 

Kesäkuussa 2018 Marinosta tuli Serie B:n Spezian päävalmentajana.Spezia, scelto il nuovo allenatore: ufficiale l'arrivo di Pasquale Marino Marinon johdolla Spezia eteni nousukarsintoihin, mutta putosi ensimmäisellä kierroksella. Kauden 2018/19 jälkeen Marino siirtyi Palermon päävalmentajaksi.Official: Palermo hire Marino Palermo pudotettiin talousvaikeuksien vuoksi Serie B:stä alasarjoihin, eikä Marino koskaan ehtinyt valmentaa Palermoa.Palermo relegated to Serie C over administrative irregularities

Tammikuussa 2020 Marinon ura jatkui Empolin päävalmentajana.Empoli, altro cambio in panchina: via Muzzi, arriva Marino Marino luotsasi Empolin kauden päätteeksi Serie B:n seitsemänneksi. Seura erotti hänet elokuussa 2020.Risolto il contratto di Pasquale Marino  Potkujensa jälkeisenä päivänä hänestä tuli SPALin päävalmentaja.PASQUALE MARINO È IL NUOVO ALLENATORE DELLA SPAL  Tämäkin pesti päättyi kuitenkin potkuihin vain puolisen vuotta myöhemmin, kun SPAL erotti hänet maaliskuussa 2021.PASQUALE MARINO SOLLEVATO DALL’INCARICO DI RESPONSABILE DELLA PRIMA SQUADRA SPAL 

Lokakuussa 2021 Marinosta tuli Serie B:n häntäpäähän juuttuneen FC Crotonen päävalmentaja.Modesto sollevato dall’incarico, Marino è il nuovo allenatore Hän ei kuitenkaan saanut joukkueen peliä kulkemaan edeltäjäänsä paremmin, vaan Crotone voitti vain yhden seitsemästä ottelustaan Marinon alaisuudessa. Marino sai potkut jo joulukuun 2021 puolivälissä.Marino sollevato dall’incarico: Modesto torna in panchina

 Lähteet 

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1962 syntyneet
Luokka:Elävät henkilöt